CELEX: C2006/060/12
Language: et
Date: 2006-03-11 00:00:00
Title: Euroopa Kohtu (kolmas koda)  19. jaanuari 2006.  aasta otsus kohtuasjas C-265/04 (Kammarrätten i Sundsvall'i eelotsusetaotlus): Margaretha Bouanich  versus  Skatteverket (Otsene maksustamine — Kapitali vaba liikumine — Dividendidelt makstav maks — Aktsiate tagasiostmine — Aktsiate soetamismaksumuse mahaarvamine — Residentide ja mitteresidentide erinev kohtlemine — Topeltmaksustamise vältimise leping)

11.3.2006   
            
            
               ET
            
            
               Euroopa Liidu Teataja
            
            
               C 60/6
            
         
      EUROOPA KOHTU
   
   (kolmas koda)
   19. jaanuari 2006. aasta otsus
   kohtuasjas C-265/04 (Kammarrätten i Sundsvall'i eelotsusetaotlus): Margaretha Bouanich versus Skatteverket (1)
   
   (Otsene maksustamine - Kapitali vaba liikumine - Dividendidelt makstav maks - Aktsiate tagasiostmine - Aktsiate soetamismaksumuse mahaarvamine - Residentide ja mitteresidentide erinev kohtlemine - Topeltmaksustamise vältimise leping)
   (2006/C 60/12)
   Kohtumenetluse keel: rootsi
   Kohtuasjas C-265/04, mille esemeks on EÜ artikli 234 alusel Kammarrätten i Sundsvall'i (Rootsi) 17. juunil 2004. aasta otsusega esitatud eelotsusetaotlus, mis saabus Euroopa Kohtusse 24. juunil 2004, menetluses Margaretha Bouanich v. Skatteverket, tegi Euroopa Kohus (kolmas koda), koosseisus: koja esimees A. Rosas, kohtunikud J. Malenovský, S. von Bahr, A. Borg Barthet ja U. Lõhmus (ettekandja), kohtujurist: J. Kokott, kohtusekretär: R. Grass, 19. jaanuaril 2006 otsuse, mille resolutiivosa on järgmine:
   
               1.
            
            
               EÜ artikleid 56 ja 58 tuleb tõlgendada selliselt, et need välistavad niisugused siseriiklikud õigusnormid, nagu on kõne all põhikohtuasjas, mis näevad ette, et aktsiakapitali vähendamise korral maksustatakse mitteresidendist aktsionärile aktsiate tagasiostmisel tehtav väljamakse samamoodi nagu dividendide jaotamine ilma õiguseta arvata maha nimetatud aktsiate soetamismaksumus, samas kui residendist aktsionärile tehtav samasugune väljamakse maksustatakse nagu aktsia võõrandamisest saadud kasu koos õigusega arvata maha soetamismaksumus.
            
         
               2.
            
            
               EÜ artikleid 56 ja 58 tuleb tõlgendada selliselt, et need välistavad siseriiklikud õigusnormid, mis tulenevad sellisest topeltmaksustamise vältimise lepingust, nagu seda on 27. novembril 1990 allkirjastatud Prantsuse Vabariigi valitsuse ja Rootsi Kuningriigi valitsuse vaheline tulu- ja kapitalimaksudega topeltmaksustamise vältimise ning maksudest hoidumise tõkestamise leping, mis sätestab mitteresidentidele dividendide maksustamisel madalama määra kui see, mida kohaldatakse residendist aktsionäride suhtes, ja lubab seda lepingut Majandusliku Koostöö ja Arengu Organisatsiooni näidislepingu kommentaaride valguses tõlgendades aktsiate tagasiostmise summast nende aktsiate nimiväärtuse maha arvata, välja arvatud juhul, kui nimetatud siseriiklike õigusnormide rakendamisel ei kohelda mitteresidendist aktsionäre vähem soodsamalt kui residendist aktsionäre. Eelotsusetaotluse esitanud kohtu kohustus on tuvastada, kas põhikohtuasjas on olukord konkreetsel juhul selline.
            
         
      (1)  ELT C 228, 11.9.2004.